open-index/open-wikipedia-markdown huggingface dataset:
Gina Rinehart

Si Georgina Hope "Gina" Rinehart AO (née Hancock, namundag 9 Pebrero 1954) sarong Australianong may negosyo nin minahan nin asin tagapagmana. Si Rinehart iyo an Executive Chairman kan Hancock Prospecting, sarong pribadong pagsasadiri nin paggalugad sa mineral asin ekstraksyon naminukna kan saiyang ama na si Lang Hancock.

Si Rinehart namundag sa Perth, Western Australia, asin mga enot na taon niya sa rehiyon nin Pilbara. Naglunad siya sa St Hilda's Anglican School for Girls dangan nag'adal nin halipot sa University of Sydney, nagpundo para magbali sa trabaho kaiba an saiyang ama sa Hancock Prospecting. Aki siya ni Lang Hancock, asin kan nagadan siya kan 1992, binayaan niya na bankarote- siya nagin executive  chairman. Ginibo niya an sarong kompanya na may grabeng pinansyal na mga problema na magin pinakadakulang pribadong kompanya sa Australia asin saro sa pinakadakulang mga harong na mina sa kinaban.

Si Rinehart iyo an pinakamayaman na persona sa Australya. An saiyang yaman uminabot mga AUD29 bilyon kan 2012, na sa puntong idto nalampasan niya si Christy Walton an pinakamayaman na babae sa kinaban asin siya nakabali sa ''Forbes'' na lista kan The World's 100 Most Powerful Women. An net worth ni Rinehart nagbagsak na husto kan mga sunod na mga taon gibo kan pagluya kan sektor sa mina kan Australya. An *[[Forbes Asia|Forbes]]* pigtantya an saiyang net worth kan 2019 sa USD 14.8 bilyon susog sa pigpublikar na lista nin 50 pinakamayaman na tawo.. Alagad, an yaman niya napadakul naman kan 2020 huli kan pagtaas kan pangangaipo sa iron ore kan Australya, mala ta pag Mayo 2021, an net worth niya susog sa publikasyon kan 2021 ''Financial Review'' Rich List nagaom na sobra sa AUD30 bilyon;manta kan Marso 2021, *[[The Australian|The Australian Business Review]]* pigsabi na an saiyang yaman nag'abot nang AUD36.28 bilyon.  An *Forbes* konsiderado siyang saro sa sampolong babaeng pinakamayamanon sa kinaban. Si Rinehart iyo an  pinakamayaman na persona sa Australya poon 2011 abot 2015, susog sa usip kan *Forbes* asin kan *The Australian Financial Review*; asin kan 2020 saka 2021, siya naman an nasambit na pinakamayaman susog sa *The Australian Business Review* asin kan *The Australian Financial Review* na may networth na 31.06 bilyon.Sa imbestigasyon kan Mayo 2021 kan*[[Guardian Australia]]*, pinagreport 
na si Gina Rinehart an may pinakdakulang pagrorogaring na daga sa Australya, na naabot 9.2m hektarya  Kan Oktobre 2021, si Rinehart nag'ani nin kontrobersya kan siya nagtaram na bako man totoo an mga "paghira sa klima" durante kan siya nagtaram sa eskwelahan niya sa primarya.

## Mga toltolan
Abay

Ang **abay** mga tao ini na itinuturing na mga panginot na pandangal o **konsorte** sa sarong seremonyas kan kasal.  Ang apod sa **abay na lalaki / piling ginoo** (Ingles: *groomsmen*) o **pangunahing abay na lalaki / natatanging ginoo** (Ingles: *best man*, *escort*), sa mga **abay na babae** (Ingles: *bridesmaid*), o **abay na pandangal** (Ingles: *maid of honor*).

## Mga sanggunian
Gwynne Shotwell

Si Gwynne Shotwell (née Rowley; namundag Nobyembre 23, 1963) sarong Amerikanong negosyante asin inhenyero. Siya an presidente asin namomoon na opisyal sa operasyon kan SpaceX, sarong kompanya sa transportasyon sa Amerika, kun saen siya an responsable sa mga operasyon sa aro-aldaw asin pag-uswag kan kompanya..

Sa kapinunan kan saiyang karera, si Shotwell nagkaigwa nin interbyu  sa IBM kan aldaw kan Space Shuttle ''Challenger'' disaster, na ikinapurisaw niya asin dai siya nakakua nin alok na trabaho. Imbes, si Shootwell nagkua nin trabaho sa industriya nin automotive sa programa nin pagmanehar sa Chrysler Corporation, na kan primero inako niya alagad kan huri napagal asin nagbalik sa Northwestern para sa saiyang graduate degree.

## Mga Onra asin Gawad

* 2012: Women in Technology International Hall of Fame
* 2017: Satellite Executive of the Year
* 2018: Forbes' America's Top 50 Women In Tech
* 2020: Times' 100 most influential people
* 2020: Satellite Executive of the Year
* 2020: Elected a member of the National Academy of Engineering in 2020 for bringing affordable, commercially competitive space transportation to NASA and the US National Security Space Launch.

## Mga toltolan
Rhea Seddon

Si **Margaret Rhea Seddon** (namundag Nobyembre 8, 1947) sarong Amerikanong siruhano asin retiradong astronauta nin NASA. Kan mapili siya bilang kaparte kan enot na grupong mga astronauta na kairiba an mga babae kan 1978, siya naglupad sa tolong Space Shuttle flight: bilang  mission specialist sa STS-51-D asin STS-40, asin dangan komo payload commander sa STS-58, na siya nakaamot nin sobra sa 722 oras sa espasyo.

Gradwado sa University of California, Berkeley, asin sa University of Tennessee College of Medicine, si Seddon nakamit an degree sa pagkadoktor sa medisina (MD) kan 1973. Siya nagpraktis kan saiyang intership sa Baptist Memorial Hospital-Memphis, tolong taon na residency sa mga hospital nin University of Tennessee diyan sa Memphis, kun saen siya sana an babae sa General Surgery Residency Program. Kan bago siya, durante asin pakatapos kan karera niya sa programa sa astronauta, siya aktibo sa mga emergency department sa Tennessee, Mississippi asin Texas.

Napili komo kandidato sa pagkaastronauta kan NASA kan Enero 1978, si Seddon nangagin astronauta kan Agosto 1979. Durante kan STS-51-D na misyon kan Abril 1985, ginamit niya an saiyang husay sa surgery sa pag'operar nin lagadi sa tulang, sa paggibo nin mga panghirahay na kasangkapan para sa U. S. Navy Syncom IV-3 na satelyete. An STS-40  Spacelab Life Sciences (SLS-1) na misyon kan Hunyo 1991 sarong dedikadong misyon sa espasyo sa pag'adal kan buhay sa espasyo, na durante kaini an grupo nag'eksperimento kun pano an mga tawo, mga hayop asin mga selya nahiro sa kamugtakan nin microgravity asin an pag'adaptar sa grabidad nin kinaban pagbalik. Iba pang darang gamit iyo an pag'ekspiremento na pigdesenyo sa pagimbestigar sa materials science, plant biology asin cosmic radiation, asin mga testing kan kasangkapan magagamit sa Space Station Freedom Health Maintenance Facility. Para sa STS-58 Spacelab Life Sciences-2 (SLS-2) na misyon, si Seddon iyo an  Payload Commander. Durante kan  14 aldaw na paglayog kan Oktobre asin Nobyembre 1993 an crew naggigibo nin mga ekspiremento medikal sa neurovestibular, cardiovascular, cardiopulmonary, metabolic, asin musculoskeletal pag'aadal sa sadiri nindang hawak, sa mga 48 kino, na bagay nagpahiwas an kanoodan kan tawo dapit sa pisolohiya kan tawo asin hayop magkasi sa kinaban asin sa paglayog sa espasyo. Pandugang pa, an crew naggibo nin 10 test sa engineering nakasakay sa Columbia asin siyam na ekspiremento sa inapod na Extended Duration Orbiter Medical Project.

## Toltolan
Wiki para sa Karapatan Pantawo 2022/Pano magbali?

## Tano ta kaipuhan nindo magbali?
An kada tawo kaipuhan igwa nin bakong peligroso, malinig, marhay, asin sustenableng kapalibutan na naiiistaran. Marhay na sana ta an karapatan para sa marhay na kapalibutan pigmimidbid sa haro 150 na mga nasyon sa intirong kinaban. An kampanyang **#WikiForHumanRights** o **#WikiParaSaKarapatanPantawo** igdi sa Pilipinas nag-aagda sa mga Wikimedian asin mga nagtutulod nin parehong adbokasiya na idokumento sa Wikipedia asin sa iba pang plataporma kan Wikimedia an mga istorya manungod sa mga karapatan na ini na nagtatabang man na magkaigwa nin bakong peligroso asin marhay na klima, marhay na ekosistma, kapalibutan na harayo sa pagkakahilo, asin sa paagi kaini magdugang an satuyang kaaraman sa marhay na mga natural na sistema kun sain an mga tawo magkakaigwa nin malinig na tubig, paros, pagkakan, asin igwa kan saindang mga pangangaipo.

## Giya sa pagbali
# Maggibo nin Wikipedia user account: magpasiring  tanganing makagibo nin account. Video tutorial
# Mag-sign up sa aktibidad.

Mag-ayon man o susugon an mga platapormang ini tangani na makakua kan mga pinakainot na bareta manungod sa internasyunal na kampanya kan **#WikiForHumanRights**. 



*

## Giya sa pag-edit
* Wikipedia:Mga polisiya asin giya - pankagbsan na giya sa pag-edit sa Wikipedia
* An limang harigi kan Wikipedia - importanteng panundon sa pilosopiya kan pag-edit sa Wikipedia
* Wikipedia:Pagkatotoo - ano an mga kaipuhan rumdumon manungod sa pagkatama kan impormasyon na ipigkakaag sa Wikipedia
* Wikipedia:Kun ano an bakong Wikipedia - kun ano an bakong Wikipedia, marhay na pirmi ining rumdumon.

## Giya sa paggamit kan content translation tool
* Pagpalis nin mga artikulo sa Wikipedia pasiring sa lenggwahe kan Africa
* Content Translation Workshop sa WikiConference India kan 2016
* 
*
Wiki para sa Karapatan Pantawo 2022/Agyat kan Kampanya

### Mga artikulong papakarhayon asin ia-update

### Lista kan mga artikulong gigibuhon

## Mga aktibista sa klima asin kapalibutan

## Polusyon

## Karapatan Pantawo

## Pagkapara kan Biyodibersidad

## Pagbago nin klima

## Mga Uminaging Bagyo sa Pilipinas
Cathie Wood

Si **Catherine Duddy Wood** (namundag Nobyembre 26, 1955) sarong Amerikanong investor asin an kagtogdas, CEO asin CIO nin Ark Invest, sarong kompanya sa investment management.

## Kaamayi kan buhay asin edukasyon
Si Wood namundag sa Los Angeles, an pinakamatuang aki nin mga imigrante hale sa Ireland. An ama ni Wood naglingkod sa Hukbo nin Ireland asin United States Air Force. Kan 1974, si Wood naggradwar sa Notre Dame Academy sa Los Angeles, sarong Katolikong hayskul sa mga kababaihan. Kan 1981, si Wood naggradwar nin summa cum laude sa University of Southern California, na may Bachelor of Science degree sa pinansyal asin ekonomiko. An saro sa mga propesor ni Wood iyo an ekonomistang si Arthur Laffer, na nagin tagapatukdo ni Wood.

## Mga toltolan
Marina Tabassum

Si **Marina Tabassum** sarong Bangladesi'ng arkitekto. Siya an prinsipal na kasosyong arkitekto sa Marina Tabassum Architects. Kan 2016, nakamit niya an Aga Khan Award for Architecture para sa desenyo kan Bait-ur-Rouf Mosque sa Dhaka, Bangladesh.

Kan 2020, si Tabassum nalista kan ''Prospect'' bilang ikatolong mahusay mag'isip sa panahon nin COVID, huli sa saiyang pagdesenyo nin mga edipisyo nasususog sa natural na kapalibotan, manta ining arkitektong ini nakasabat sa mga angat nin pagdesenyo na inaatubang ta ngonyan sa kinaban.

## Kaamayi kan buhay/edukasyon

Si Tabassum namundag sa Dhaka, Bangladesh, an aki nin sarong onkologo. An pamilya niya naghubo sa Dhaka, Bangladesh haleng Indiya kan panahon nin pagbaranga nin Bengal kan 1947. Siya nag'atender sa Holy Cross Girls School and College. Si
Tabassum naggradwar sa arkitektura sa Bangladesh University of Engineering and Technology kan 1994.

## Toltolan
Kasal

Ang **kasal** o **matrimonyo**, ini man sarong kasunduan nin puso asin isipan, na itinatao tapos iselebrar bilang sarong simbolo nin pagpapahayag sa sisyey o komunidad nin pag-inagoman kan duwang tawo. Magkakaiba an porma kan pagselebrar asin tradisyon sa kada lugar sa kinaban, parating segun sa kultura, grupong etniko, relihiyon, lahi, asin nasyon kan mga ikinakasal.                                                                                                                                                           

## Kaugalian na pangkasal sa Filipinas
An lalaking ikakasal iyo parati an nagsusulot nin Barong Tagalog, kaiba an mga abay kaini, pero ngunyan ang mga mayayayaman ngunyan nagsusulot na man sinda nin kanluraning bado arog kan *tuxedo*. An kasal na ginanap sa laog kan sarong taon na duwang magtugang, kadalasan nin duwang magtugang na babae, ay inaapod na *Sukob*, ay tiglilikayan huli ta ini pinagtutubudan na madarang malas. igwang mga paniniwala man na pagnahulog ang singsing sa daga ini tanda man nin kamalasan. Parati man na mahihiling sa kasal sa Filipinas an pagsasabit nin mga kwartang papel sa bagong kasal sa saindang inot na bayle.
Singsing

Ang **singsing** o **anilyo** sarong pidaso nin alahas na tuyong tigsusulot sa muro, partikular na sa inaapod na murong singsingan.  Kadaklan gibo ini sa metal na arog kan bulawan, pirak, platino, na pwede man hali sa iba pang mga bagay na arog kan gading o kristal.  Dakul man sa mga singsing ang igwang nakatampok o nakadukot na batong hiyas.  Sa Libro nin Henesis kan Lumang Tipan nin Bibliya, igwang "bulawan na singsing" na nilaladawan sa *Henesis 24:20* na ikinakabit sa dungo (barangkyaw), asin ini uso sa mga kababaihan sa Sirya saka Ehipto maski ngonyan pa nganing panahon.  inaapod na **munting singsing**, **siningsing**, o **buklod** ang sarong sadit na anilyo.

Totoo igwang mga nagsusulot nin singsing bilang arte o pahiling kan saindang yaman, an singsing may simbolikong kahulogan urog na sa kasalan, napapalaen na naginibohan, halangkaw na ranggo o otoridad, pag'apil sa sarong kaayonan,  asin siring pang ibang bagay. An singsing pwede man tanda nin sarong insignia sa isport na pandoon sa selyong taro o may pitak-pitak na tagoan nin anoman na bagay. Sa mito, asin piksyon na mga usipon, an singsing patos sa sarong supernatural na kabatiran.

## Historya

### Sa Antigong Indya

Mga singsing asin iba pang klaseng mga alahas arog kan kwintas, pulseras, hikaw, kalumbigas, kalaykalay nadukayan kan nakaaging ika-3 millennium BC, Sibilisasyon nin Indus Valley. Mga pabrika na gibohan nin mga  birilog-bilog na tuhugon nakua sa Lothal, Indya.

### Sa Antigong Haraning Sulnopan
Mga singsing nadukayan sa mga lolobngan sa Ur sa panahon pabalik mga 2500 BC. An  Sibilisasyon Hittite naggigibo nin mga singsing, sakop na an singsing pangmarka, alagad diit sana nanumpongan kaini. Mga tawo sa Old Kingdom Egypt nagsusulot nin iba-ibang klaseng singsing, asin magkapira kaini nagkakurutkot man, siring kan bantogan na may  desenyong scarab. Mga singsing nagin nang mas komun kan Ehiptong Middle Kingdom, na nagdakul na an mga arte asin desenyo sa singsing. An mga Ehipsyo naggigibo bako lang mga singsing na metal mga singsing gibo sa binuling dalipay, na panregalo pa ngani. Mga istilong Ehipsyo nalangtoban kan mga moda haleng Griyego asin Romano durante kan Dinastiyang Ptolemaic.

## Toltolan
Bado na panisid

An **bado na panisid** o **kasuotang pangsisid** ay sarong uri nin pananggalang na bado na tigsusulot kan mga pang-iskubang maninisid kapag naglalangoy sinda sa laog at irarom kan mga kadagatan, lawa, at ilog.  Nakakatabang sa insulasyon o pagpapanatili kan init kan hawak nin tagasisid o manlalangoy habang nakababad sa malipot na tubig. kadakol nin mga uri nin pansisid na kasulutan, kaiba an mga damit pambasa at tuyong damit.

## Hilingon pa

* Kasuotang panligo't panlangoy
Asghar Leghari vs. Pederasyon nin Pakistan

An ***Asghar Leghari vs. Pederasyon nin Pakistan*** sarong kaso sa Lahore High Court kan 2015 na naghatol na pigbabalgar kan gobyerno an National Climate Change Policy kan 2012 asin an Framework for Implementation of Climate Change Policy (2004-2030) sa dai pagkamit sa mga target kan nasabing mga polisiya. Bilang simbag, kinaipuhan na bilugon an Komisyon sa Pagbago nin Klima tanganing tabangan an Pakistan na maabot an target kaini sa klima.

## Pinagpunan
Sarong estudyante sa batas sa rehiyon nin Punjab sa Pakistan, nahiling Asghar Leghari na nasasapeligro an saiyang mga pananom siring man kan saiyang mga kataraid huli sa kakulangan nin tubig asin mga bagyo na pinakusog pa lalo kan pagbago nin klima. Nagsangat sya nin petisyon na nagsasabi na an saiyang pundamental na mga karapatan binalga huli sa pagpapabaya sa polisiya sa pagbago nin klima.

Sinurat nya na nagpahiling an gobyerno nin "inaksyon, delay asin kakulangan nin pagkaseryoso" sa atubang kan mga angat na dara kan pagbago nin klima. Narealisar ni Leghari na an inaksyon na ini isinapeligro an kakanon, tubig, asin seguridad sa enerhiya kan nasyon.

Kan nakaagi, an polisiya sa pagbago kan klima iniasa sana sa lambang mga probinsya. Minsan siring, nadiskubre sa sarong pag-adal kan Lahore University of Management Sciences asin kan WWF na mayo sa mga probinsya an nagbugtak nin siring na polisiya.

## Desisyon
Ipinaghatol na kaipuhan ipautob kan gobyerno an polisya kan 2012. Sinabi ni Huwes Syed Mansoor Ali Shah kan Halangkaw na Korte na an pagbago nin klima iyo an "pinakamakuring peligro na inaatubang kan Pakistan." Pig-obligar kan huwes an lambang departamento magnominar nin sarong personahe na masegurong naiimplementar an mga polisya asin magmukna nin lista nin mga "action points" sa Disyembre 31, 2015.

An desisyon pigmukna man an Komisyon sa Pagbago nin Klima, na binibilog nin NGOs, teknikal na mga eksperto, asin mga representante kan mga ministeryo tangani na mabantayan an mga naaabot kan gobyerno.

## Susugan
Nobyo

An **Nobyo** (sa halipot sana sa nobyo) sarong lalaki na mapaagom na o bagong kasalon.

Kun nag - aaragom, an magigin agom kan nobyo (kun babae) parateng inaapod na nobya.  An nobyo tipikong inaatenderan nin sarong pinakamarahay na tawo asin nobyo.

## Etymolohiya
An enot na pagkasambit kan terminong nobyo may petsa na sagkod 1604, hale sa Daan na Ingles na brydgama, na may nadagdagan na (bride) asin gura (tawo, tawo, eroe). Konektado ini sa Daan na Saxon brūdigomo, Old High German brūtigomo, Aleman Bräutigam, asin sa Old Norse brúðgumi. Bräutigam. Old Norse.bruni.

## Alisto

An estilo kan gubing kan nobyo puedeng maimpluwensiahan nin dakol na bagay, kaiba an panahon nin aldaw, an lugar kan seremonya, an etnikong pinaghalean kan nobya asin nobyo, an klase nin seremonya, asin kun baga an nobyo miembro kan Pwersa Armada.

### Nasyonal o etnikong mga tradisyon

* Sa Estados Unidos, an nobyo parateng nagsusulot nin madiklom na amerikana para sa kasal sa aldaw o sarong tuxedo para sa sarong seremonya sa banggi. United States. tuxedo
* An Britanong tradisyon para sa pormal na kasal naghahagad sa nobyo, mga tanda, asin haraning pamilyang lalaki na magsulot nin pan - agang mga amerikana; Kun bakong angay an parareho. ⁇
* An mga Nobyong taga Sorsogon parating nakasulot nin badong mas halangkaw sa daga, arog kan gubing kan saindang mga nobyo.
* Sa Norway an nobyo tibaad magsulot nin kostume na arog nin bunuad, an gákti sa tahaw nin Amihanan na Sami o madiklom na amerikana o tuxedo.Norway. gákti tuxedo.

## Mga Paninimbagan durante kan seremonya
Sa mga kasal na Anglo-Amerikano, an nobyo parati nang magtatao nin halipot na pahayag matapos an resepsion, nagpapasalamat sa mga bisita sa pag-atender, pag-omaw sa nobya, pagpasalamat sa mga miyembro kan partido nin kasal, asin posibleng pag-ayon sa sarong "pinakamainit na toka," na kun saen siya nag'aaraya sa gastos niya mismo o myembro kan saiyang partido. An saiyang pagtaram sa parate susundan nin saro hale sa pinakamarahay na tawo. 

## Relihiyon

### Kristianismo
Sa Kristiyanidad, si Jesukristo pinag-aapod na nobyo may relasyon sa Simbahan bilang saiyang nobya. Jesus Christ. an saiyang nobya. Sa Ebanghelyo ni Juan, inapod ni Juan Bautista si Jesu - Cristo na nobyo asin sinambit an nobya.

Hilingon man an Mateo 9: 15; 25: 1-13; Marcos 2: 19-20; Lucas 5: 34-35; Juan 2: 9; 3: 29. Mark 2: 19-20

## Reperensya
Nobya

An **Nobya** sarong babayi na madali nang magpakasal o bagong kasal.

Kun nag - aaragom, an magigin agom kan nobya, (kun lalaki) sa parate inaapod na nobyo o nobyo. Sa kulturang Solnopan, an nobya puedeng pag - asistehan nin sarong abay, nobya asin saro o labi pang nobya.
Linda Mvusi

Si **Linda Mvusi** (c. 1955 sa Bloemfontein- ) sarong aktres asin arkitekto. Si Mvusi nagkamit nin gawad bilang pinakamahusay na aktres sa 1988 Cannes Film Festival huli sa papel niya sa pelikulang *[[A World Apart (film)|A World Apart]]* na pigdirihe ni Chris Menges. Si Mvusi iyo an enot na Sud Aprikano na nakasikwit nin Best Actress Award sa Cannes. Si Mvusi kahiras na nagkamit nin gawad sa pagkahusay kan obra ninda para sa arkitektura huli kan pagdesenyo ninda kan Apartheid Museum.

## Biograpiya
Si Linda Mvusi namundag sa Free State kan mga 1955asin pinadakula sa Northern Rhodesia, Ghana asin sa Kenya. Siya nag'adal komo sarong arkitekto asin nagpapraktis kan saiyang opisyo sa Harare kan nanumpungan niya si Chris Menges na naghahanap kan gigibohon niyang pelikulang *[[A World Apart (pelikula)|A World Apart]]*. Igdi sinda nagkabistohan asin siya nata'wan man nin parte sa pelikula bilang si Elsie, idtong yaya asin tagaasikaso kan pamilya.
## Mga onra

1988 Cannes Film Festival
* 1988: *Best Actress* para sa *A World Apart* (may kaheras)
South African Institute of Architects
* 2004 Award for Excellence para sa pagdesenyo kan Apartheid Museum sa Johannesburg (may kaheras)

## Toltolan
Suzanne Scott

Suzanne Scott iyo an presenteng CEO kan Fox News, an ikaduwang CEO sa historya kan network. 

## Biograpiya
Si Scott pinadakula sa Parsippany, New Jersey. An saiyang ama nagdalagan sa sarong kompanya nin trak sa luwas sa harong kan pamilya asin an saiyang ina nagtrabaho bilang sarong real estate agent. Nagtrabaho siya bilang ehekutibong katabang ni Chet Collier sa CNBC bago magbalyo kaiba ni Collier sa Fox News sa paglaog kaiyan kan 1996. Pinonan niya an saiyang trabaho duman bilang sarong katabang sa programa.

Sono sa sarong pagluwas sa diaryo kan Fox News Channel, "Sa bilog niyang pagtrabaho sa Fox News, si Scott luminangkaw sa nagkapirang programa, pagprodusir asin mga creative position kaiba na an: ehekutibong bise presidente nin pagprograma (2016); senior na bise presidente kan pagprograma asin pagtalubo (2009); bise presidente kan programa (2007); ehekutibong produser sa network (2005); saka an kaibang prodyuser, prodyuser asin senior producer kan On the Record kaiba si Greta Van Susteren (2002-2005). Bilang kadagdagan, siya an responsable sa larangan nin kadakol na mga on-air aain digital na mga inisyatiba, kabali na an 2002 primetime debut sa On the Record."

Pakalihis an kagtogdas asin dating CEO na si Roger Aliles nagharale kan 2016 bago siya nagadan kan 2017, si Scott, Jay Wallace, asin si Jack Abernathy tinatawan kredito nin " pagbago nin Fox News" pakatapos kan iskandalo may labot ki Ailes. Kan panahon na idto, nagtrabaho si Scott bilang presidente kan pagprograma, na pinangangatamanan an opinyon kan Fox News Channel kaiba an Fox & Friends, The Five and Hannity.

Kan Mayo 17, 2018, pinangaranan si Scott na CEO kan Fox News sagkod Fox Business Network. Durante kan paising ini, sinabi ni Lachlan Murdoch na si Scott "nagibo na ngonyan an historya bilang enot na babaeng [Fox] CEO." Siya sana man an babae na namamahala sa sarong mayor na organisasyon nin mga bareta sa TV sagkod na si Rashida Jones pinatukaw bilang pamayo kan MSNBC.

An desisyon na ini nadukayan sa ibang media huli sa soboot komplikasyon ni Scott sa magkapirang kasa'lan sekswal sa laog kan kompanya. Si Scott bakong akusado sa mga kaso, kundi sinitar sa laog ninda, asin naimbuelto sa nagkapirang reklamo sa laog. Pignigaran niya an mga akusasyon.

Sarong 2017 na artikulo na minakotar nin kadakol na dating Fox News Channel on-air na talent & support staff na saboot "an executive assistant na nagin bise presidente kan programing kan Fox na si Suzanne Scott nagpapaotob sa pagbadoe asin paggibo nin mga departamento aestetiko na nagtatampok nin mga badong skimpy, halangkaw na open-toed na sapatos, asin dakulang buhok para sa mga kababaihan."

An dating parabareta na si Ed Henry sa sarongkaso kan Hunyo 2021 soboot si Scott nakadiskobre nin relasyon kan presidente kan Fox News asin sa empleyado kaini sa istasyon.

## Mga toltolan
Khaleda Ekram

Si **Khaleda Ekram** (6 Agost 1950 – 24 Mayo 2016) sarong Bangladesi'ng arkitekto, propesor, tagasaligsig. Siya nagserbing ika-12ng Vice-chancellor kan Bangladesh University of Engineering and Technology (BUET). Siya iyo man an dating dekano sa faculty of architecture and planning asin pamayo kan departamento nin arkitektura sa Bangladesh University of Engineering and Technology (BUET). Siya an pinakaenot na babaeng manombrahan bilang Vice-chancellor kan BUET. Siya kapot niya an katongdan poon kan Septyembre 2014 sagkod sa kagadanan niya kan Mayo 2016.

## Kaamayi nin buhay asin edukasyon
Si Ekram namundag kan Agosto 6, 1950 sa Dhaka, ki Ekram Hussain asin Qamrunnessa Hussain. Siya igwang tolong tugang, si Kamela Akhter Ishaque, Morsheda Karim, asin Masuda Ahmed.

Si Ekram nagresibi kan saiyang degree sa Bachelor of Architecture sa Bangladesh University of Engineering and Technology kan 1974. An saiyang tesis na proyekto tituladong "Tourist Resort at Cox’s Bazaar, Chittagong". Nagdagdag pa siyang halangkaw na adal sa urban planning asin design sa Estados Unidos kun saen nakakua siya nin graduate degree (MURP) hale sa University of Hawaii kan 1980. An saiyang tesis tituladong "Revitalization of Residential Areas of Old Dhaka". Kan 1992, natapos niya an post-graduate courses sa  Architecture and Development sa Lund University nin Sweden.

## Toltolan
Chiaki Mukai

Si  sarong Haponesang doktor asin JAXA na astronauta. Siya an enot na babaeng Haponesa na nakalupad sa espasyo, asin  pinakaenot na Haponesa na nakasakay sa duwang beses sa paglayog sa espasyo asin enot na Asyanong nakagibo man nin siring. Parehas an duwa mga misyon sa Space Shuttle; an enot sa STS-65 nakasakay sa Space Shuttle ''Columbia'' kan Hulyo 1994, na ini sarong misyon kan Spacelab. an ikaduwa iyo idtong layog espasyo sa STS-95 sakay sa Space Shuttle ''Discovery'' kan 1998. Sa total nag'ayaw siya sa itaas kan espasyo nin 23 na aldaw.

Si Mukai napiling astronauta kan Japanese national space agency NASDA (ngonyan, inaapod JAXA) kan 1985. Bago kaini, siya sarong assistant professor sa Department of Cardiovascular Surgery sa Keio University, an pinakagurang na unibersidad sa Hapon. Kan 2015, siya nagin Bise Presidente kan Tokyo University of Science. Siya man nagin JAXA Technical Counselor.

## Toltolan
Topyster Muga

Si **Topyster Namasaka Muga**, (namundag 1982) sarong Kenyano'ng espesyalista sa telekomunikasyon asin fintech, na sa presente nagseserbi komo nangengenot na pamayo asin kagtugdas kan Prosper App .  Bago siya nagbungsod kan sadiring palakaya kan Hulyo 2020, an dati niyang opisyo iyo an bilang senior direktor sa Financial Inclusion Africa.sat Visa Inc., nakabase sa Nairobi, an kabiserang siyudad nin Kenya. Bago pa kaiyan, siya namamayo sa Airtel Money sa Kenya.

## Kaamayi nin buhay asin edukasyon
Si Topyster namundag sa Mumias, sarong sentrong urban nakamugtak sa parteng sulnopan nin Kenya. Siya pinadakula kasabay an lima niyang tugang na mga lalaki kan saiyang ina, na parasira an hanapbuhay.  An ama, sarong trabahador sa korte, sa Kakamega, sarong poligamo na sinaroan apat na agom asin nagkaigwa nin 16 na aki. 

Siya nag'atender sa Mumias Central Primary School asin sunod sa Alliance Girls' Secondary School kun saen siya nagkua kan saiyang KCSE na eksam. Pakatapos high school, si Topyster nag'entra sa Strathmore University sa pagkua nin IMIS Higher Diploma.  Siya nagawaran nin onra na "Best Student". 

Kan 2005, si Topyster nag'adal pa sa The Jomo Kenyatta Institute of Agriculture and Technology sa pagkamit nin Bachelor's degree in Information Technology. Naggradwar siya na yaon sa ranggo nin taas na 1% kan saiyang klase asin dangan duwang taon nakalihis nagkamit siya nin First Class Honours.

Siya ngonyan sarong MBA holder sa Institut Européen d'Administration des Affaires huli sa INSEAD MBA'75 Nelson Mandela Endowed Scholarship fund.

## Toltolan
Estrella Alfon

Si **Estrella D. Alfon** (Hulyo 18, 1917 - Disyembre 28, 1983) sarong Pilipinang parasurat sa tataramon na Ingles. Nakamtan niya an AA degree sa Unibersidad kan Pilipinas asin myembro man siya kan UP Writers Club.

## Personal na buhay
Si Estrella Alfon namundag sa Syudad nin Cebu kan 1917. An saiyang mga magurang mga paratinda nin sapatos. Nag-eskwela siya nin medisina sa kolehiyo. Nagdemitir siya sa saiyang pag-eskwela kan hinunang igwa nin tuberculosis asin ipinadara sa sarong sanitarium. Siya tinawan nin degree na Associate of Arts.

Si Alfon nagkaigwa nin nagkapirang aki: Alan Rivera, Esmeralda "Mimi" Rivera, Brian Alfon, Estrella "Twinkie" Alfon, asin Rita "Daday" Alfon (nagadan na). An saiyang kangudan na aking babae sarong stewardess sa Saudi Arabian Airlines, asin kaiba sa Flight 163 crew kan Agosto 19, 1980, kan magkalayo ini mantang nasa biyahe kun kaya napiritan an eroplano na maghugpa sa Riyadh. An naatrasong pag-ebakwiar nagresulta sa kagadanan kan gabos na pasahero.

Si Alfon nagadan kan Disyembre 28, 1983, matapos an atake sa puso durante kan Manila Film Festival Awards Night.

## Gawad

* 1940: Sarong koleksyon kan saiyang mga amay na usipon, an "Dear Esmeralda," nanggana nin Honorable Mention sa Commonwealth Literary Award.
* 1961-1962: Apat sa saiyang mga dramang pan-entabladong may sarong tagbo na anas nanggana sa Arena Theater Writing Contest: "Loster Worers" (enot na premyo), "Strangers" (ika-2ng premyo), "Rice" (ika-3ng premyo), asin "Beggar" (ika-4 na premyo).
* 1961-1962: Nanggana kan pinakahalangkaw na gawad sa Palanca Contest para saiyang "Biling Patches of Many Hues."
* 1974: Ikaduwang lugar sa Palanca Award para sa saiyang halipot na usipon, an "The White Dresdens."
* 1979: National Fellowship in Fiction sa U.P. Creative Writing Center.

Si Alfon nanggana sa Palanca Awards nin nagkapirang beses: 

* *Forever Witches*, one-act play (Ika-3ng lugar, 1960)
* *With Patches of Many Hues*, one-act play (Inot na lugar, 1962)
* *Tubig*, One-act Play (Ika-2ng lugar, 1963)
* *The Knitting Straw*, one-act play, (Ika-3ng lugar, 1968)
* *The White Dress*, short story (Ika-2ng lugar, 1974)

## Reperensya
Aleksandr Solzhenitsyn

Si **Aleksandr Isayevich Solzhenitsyn**  ; .}} (11 December 1918 – 3 August 2008) sarong Rusong nobelista. Saro sa pinakabantogan na disidenteng Sobyet, si Solzhenitsyn hayag hayag na kritiko kan komunismo asin naghingowa na mapataas an pagkagamiaw kan kinaban sa mga pang'aapi politikal kan Unyon Sobyet, partikularmente an sistema Gulag. 

Si Solzhenitsyn namundag sa sarong pamilyang nakikipangutiil sa kampanya Sobyet kontra relihiyon kan mga 1920 asin nagdanay na lipotok na mga kaapil sa Simbahan  nin Rusong Ortodoxo. Kan siya hubin pa totoo, si Solzhenitsyn nawara na an pagtubod sa Kristyanismo asin nagin posikit na paratubod sa ateismo asin sa Marxismo; ngapit sa saiyang buhay luwayluway na siyang nagin nagkikiling sa mga pagtubod kan Kristiyanong Ortodoxong Sirangan huli kan saiyang mapait na eksperensya sa preso asin sa laog kan kampo Gulag. Kan siya nagseserbi komo kapitan sa Pulang Hokbo durante kan Ikaduwang Gerang Pankinaban, si Solzhenitsyn inarestro kan SMERSH asin pigsentensyahan na itapok walong taon sa Gulag asin dangan ikaag sa destierro internal huli lang sa pagtuyaw niya sa lider Sobyet na si Joseph Stalin sa sarong surat na pribado man ngani.

Resulta kan inaapod na Pagluluwag sa panahon Khrushchev, si Solzhenitsyn pinalibre asin pinawa'ran sala. Kan siya buminalik sa pagtubod Kristyanismo na kan saiyang pagkaniaki, nagturuhok siya sa pagsurat nin mga nobela manongod sa mga inhustisiya sa Unyon Sobyet asin dapit kan saiyang mga eksperensya. Saiyang ipinagpublikar an enot an nobela, *[[One Day in the Life of Ivan Denisovich]]* kan 1962, na may pagtutugot an lider Sobyet na si Nikita Khrushchev, na ini dapit sa mga pang'aaping Stalinista. An ultimong obra ni Solzhenitsyn na nalagda sa laog kan Unyon Sobyet iyo an *[[Matryona's Place]]* kan 1963. 

## Mga obrang napalagda asin mga diskurso

* 
* 
* 
* 
* 
* 
* 
*  Also known as *The Prisoner and the Camp Hooker* or *The Tenderfoot and the Tart*.
* 
*  The beginning of a history of the birth of the USSR. Centers on the disastrous loss in the Battle of Tannenberg in August 1914, and the ineptitude of the military leadership. Other works, similarly titled, follow the story: see *[[The Red Wheel]]* (overall title).
*  (3 vols.), not a memoir, but a history of the entire process of developing and administering a police state in the Soviet Union.
* .
* .
* 
* 
* 
* ; separate publication of chapters on Vladimir Lenin, none of them published before this point, from *[[The Red Wheel]]*. The first of them was later incorporated into the 1984 edition of the expanded *August 1914* (though it had been written at the same time as the original version of the novel) and the rest in *November 1916* and *March 1917*.
* 
* 
* 
* 
* 
* 
* 
* 
* 
* 
* 
* 
*  on Russian-Jewish relations since 1772, aroused ambiguous public response.
* 

## Toltolan
Lu Wenyu

Si **Lu Wenyu** () Tsinong arkitekto. Katuwang niyang itugdas an enot na kompanyang Amateur Architecture Studio sa Hangzhou, China, na nabantog sa paggamit nin mga natural na materyales asin mga paaging tradisyonal sa pagdesenyo. Kan 2010, si Lu Wenyu asin saiyang kabakas si Wang Shu ginana na Alemanyang Schelling Architecture Prize kan obra ninda sa Amateur Architecture.

## Toltolan
Wang Shu

Si **Wang Shu** (, namundag 4 Nobyembre 1963) sarong Tsinong arkitekto yaon nag'eestar sa  Hangzhou, Zhejiang Province. Siya an dekano sa School of Architecture kan China Academy of Art. Kaiba kan saiyang kabakas asin agom na si Lu Wenyu, sinda pigtugdas an kompanyang Amateur Architecture Studio. Kan 2012, si Wang iyo an pinakaenot na Tsinong namamanwaan na ganahon an premyong Pritzker Prize, an pinakadakula asin prestihiyosong premyo sa kinaban sa lantad nin arkitektura. An gawad nagin makontrobersya ta an komite kan Pritzker dai iginawad man ki Lu Wenyu, saiyang agom asin kabakas sa kompanya arkitektural an premyo apesar halawig na gayo mga taon na saindang pag'iriba asin pagtarabangan.

## Toltolan
Nikita Khrushchev

Si **Nikita Sergeyevich Khrushchev** (– 11 Septyembre 1971) iyo an enot na Sekretaryo nin Partido Komunista nin Unyon Sobyet poon 1953 abot 1964 asin pamayo kan Konseho nin mga Ministro poon 1958 sundo 1964. Durante kan saiyang pamomoon, si Khrushchev pinakilhagan na husto an komunistang kinaban kan saiyang pagtabuga kan mga nagibong krimen ni Stalin, asin nagbunsod nin kampanyang de-Stalinisasyon na katuwang an saiyang kasurog na si Anastas Mikoyan. Siya pinag'amaan an amay na Programa espasyo nin Sobyet, asin an pagpasunod nin mga liberal na reporma sa polisya domestik. Pakagibo nin mga palsong hiro, asin pakapangyari kan inapod na Cuban Missile Crisis na haros mabutong pa sa gera nuklear an kakompetensyang Estados Unidos, siya nahimo na mabawasan an diringkilan na inapod na Cold War. Kan 1964, an liderato sa Kremlin hinubaan siya nin poder, isinalida saiya si Leonid Brezhnev bilang Enot na Sekretaryo asin si Alexei Kosygin an Premier.

Si Khrushchev namundag kan 1894 sa sarong baryo sa sulnopan Rusya. Nagin siyang empleyado sa pabrika sa metalworks kan siya hubin pa, asin ta nangagin siyang political commissar durante kan Gera sibil nin Rusya. Sa pag'aataman ni Lazar Kaganovich, si Krushchevhe nahimong makataas sa herarkiya Sobyet. Saiyang inanduyogan si  Joseph Stalin kan an huri magbunsod kan pagpupurga asin ta rinibo an inaresto. Kan 1938, si Stalin pinadara siya sa Ukranyang SSR, asin pinadagos niya an pagppurga 
duman. Durante kan inapod sa Unyon Sobyet na Dakulang Patriotikong Gera, si Khrushchev nangagin naman na commissar, na nagserbing pag'ultan sa mga pakitrato ni Stalin sa saiyang mga heneral. Si Khrushchev yaon duman sa madugong pagdepensa kan Stalingrad, bagay na saiyang ipinapamansag sa bilog na buhay niya. Pakalihis kan gera, siya nagbalik sa Ukraine bago inapod naman sa Mosku bilang saro sa ugos na kaalyado ni Stalin.

## Toltolan
Shehbaz Sharif

Si **Mian Muhammad Shahbaz Sharif** (Punjabi and , ; namundag 23 Septyembre 1951) politikong Pakistani nagseserbi bilang ika-23 asin presenteng primer ministro nin Pakistan, yaon sa katongdan poon kan  11 Abril 2022.. Dati siya nagserbi komo Pamayong Ministro nin Punjab tolong beses sa saiyang karera sa politika, pangyaring siya na an pinakahalawig nagserbi bilang Pamayong Ministro nin Punjab.

Si Shehbaz naelihir sa Asamblea Probinsyal nin Punjab kan 1988 asin sa Asamblea Nasynal nin Pakistan kan 1990. Dangan naelihir naman siya sa Asamblea Punjabi kan 1993 asin natokahan na lider kan  Oposisyon. Siya naelehir na pamayong ministro kan pinakamatawong probinsya nin Pakistan na iyo an Punjab, sa enot na pangyayari kan ika-20 nin Pebrero 1997. Pakapangyari kan 1999 Pakistani coup d'état, si Shehbaz kaiba saiyang pamilya tinaon na nagestar sa luwas kan Pakistan, duman sa Saudi Arabia, asin nagbalik sana sa Pakistan kan 2007. Si Shehbaz nanombrahan Pamayong Ministro sa ikaduwang turno kan guminana an PML-N sa probinsya nin Punjab sa 2008 na Pakistani'ng eleksyon heneral. Siya naman naelehehir ikatolong beses bilang Pamayong Ministro nin Punjab kan 2013 na eleksyon heneral asin ta nagsirbe hanggan an saiyang partido nadaog sa 2018 na eleksyon heneral. Durante kan siya nagtukaw bilang pamayong ministro, si Shehbaz may reputasyon bilang mahusay asin mahigos na administrador. Siya nag'ama nin  mga proyekto sa impraestruktura sa Punjab asin siya naonambitan na marayrahay an palakaw sa gobyerno. Si Shehbaz nanominar komo presidente kan Pakistan Muslim League-N pakapangyaring an saiyang tugang si Nawaz Sharif, nadiskwalipikar magkapot nin katongdan gibo kan pagputok kan mga nabuyagyag sa Panama Papers na kaso kun saen nabulgar an tagong yaman kan tugang niya sa sarong banko sa Panama. Siya nanominar na magin Lider kan Oposisyon pakapangyari kan 2018 na eleksyon. 
## Toltolan
Grace Ho

Si **Grace Ho** (; 1907–1996)  ina ni Bruce Lee. Siya asin saiyang agom na si  Lee Hoi-chuen iyo an mga magurang ni Bruce asin kan saiyang mga tugang na sinda  Peter Lee, Robert Lee, Phoebe, asin Agnes.

## Biograpiya
Si Grace Ho namundag kan  1907 sa Shanghai ki Cheung King-sin (張瓊仙), sarong  Europeong babae na kasaroan ni Ho Kom-tong (何甘棠) sa Shanghai. Si Ho Kom-tong sarong prominenteng negosyante na igwang 12 mga agom asin sinasabing may 30 mga aki sa lawig kan buhay niya. Si Ho Kom-tong tugang man kan Hong Kong na negosyante asin pilantropo na si Robert Hotung. Si Ho inampon man si Grace.

An dugong ginikanan kan ina ni Grace medyo daing kalinawan. Halawig na panahon, pighuna na an ina ni Grace dugong Katolikong Aleman. Sarong imbestigasyon kan 2016 ni Charles Russo kan Vice Media,basado sa mga dokumento na ginamit sa imigrasyon asin pagsusog kan trongko kan pamilya, nagpatunay na an ginikanan ni Grace Ingles sa parteng ina niya.

Si Grace nag'estar kan hubin pa siya sa Hong Kong, na yaon sa Ho Tung Gardens sa The Peak sa irarom kan pag'aasikaso ni Clara Ho Tung, saiyang inaon. Si Grace namoot ki Lee Hoi-chuen (李海泉) na saiyang maagom, huli sa talento niya sa entablado. Si Grace nag'iiba sa mga byahe ni Lee  sa San Francisco sa sarong taon na paglibot sa Amerika kan Mandarin Theatre, taon 1939. Si Grace pigkaag sa saiyang report sa gobyerno Amerikano kan 1939 na an saiyang ina sarong Ingles; kan si Grace nagbalik sa Hong Kong durante kan Okupasyon nin Hapon kan Hong Kong, siya nagreport na Aleman an saiyang ina, hulil ta an Alemanya kan oras na idto kaalyado kan Hapon. Durante kan libot na ini, si Grace ipig'aki an ikaapat niyang aki na iyo si Bruce Lee; si Lee Hoi-chuen may presentasyon sa New York City kan panahon na inaki si Bruce. An pamilya ni Grace nagbalik sa Hong Kong kan 1941 asin ta sinda dai nakahale igdi tolos gibo kan puminutok na an gera asin nasakop na an Hong Kong kan mga Hapon. Nagtener sinda igdi poon 1941 abot 1945.

## Toltolan
Farshid Moussavi

Si **Farshid Moussavi**  (namundag kan 1965, Shiraz, Iran) sarong namundag sa Iran na Briton na arkitekto, edukador, asin autor. Siya an kagtugdas kan Farshid Moussavi Architecture (FMA) asin saro man siyang Propesor sa Practice of Architecture sa Harvard University Graduate School of Design. Bago siya nagtugdas kan FMA, siya kapwa-kagmukna kan  Foreign Office Architects o FOA (1993-2011) na naka base sa London; ini binibisto na saro sa  pinakamahusay na kompanya sa pagdedesenyo sa kinaban, na makuang pagbaragayon an iba-ibang elemento sa arkitektura, pagdedesenyong urban, asin arkitektura sa landscaping sa iba-ibang proyektong internasyonal. Si Moussavi naelehir na Royal Academician kan 2015, asin sunod nagin Propesor sa Arkitektura sa RA Schools kan 2017. Siya nanombrahan bilang Officer of the Order of the British Empire (OBE) durante kan  2018 Queen's Birthday Honours for Services to Architecture.
## Mga gawad
Ini an piling lista kan gawad ki Moussavi asin sa Foreign Office Architects (FOA).

## Mga publikasyon

File:Photograph of translated versions of the Function of Ornament by Farshid Moussavi.jpg|alt=The Function of Ornament|The Function of Ornament (2006)
File:Photograph of copies of The Function of Form.jpg|alt=The Function of Form|The Function of Form (2009)

### Libro
*
*
*

### Mga Artikulo
*
*
*
*
*
*
*

## Toltolan
Laurence Olivier

Si **Laurence Kerr Olivier, Baron Olivier**,  (; 22 Mayo 1907 – 11 Hulyo 1989)  Ingles na aktor asin direktor na, kasarabay mga kagurubay niya, si Ralph Richardson asin John Gielgud, saro sa tolong mga lalaking aktor na nagdominar kan  |entabladong Briton katangaan nin ika-20ng siglo. Siya nagtrabaho man sa industriya nin pelikula sa lawig kan saiyang karera, na naimbwelto sa limang polong papel sa pelikula. Ngapit sa saiyang karera, nagkaigwa siya nin marhay na eksito sa mga programa nin telebisyon. 

An saiyang pamilya mayo man nin koneksyon sa teatro alagad an ama ni Olivier, sarong pastor, nagdesidir na an aki niya dapat magin sarong aktor. Pakaatender sa sarong eskwelahan sa drama sa London, si Olivier nakanood kan saiyang opisyo sa sunod-sunod na trabaho sa akting durante kan kahurihan na kan 1920. Kan 1930 nagkaigwa siya enot na importanteng marhay na eksito sa West End sa ki Noël Coward na *[[Private Lives]]*, asin siya nagluwas sa enot na pelikula. Kan 1935 siya nagkawat sa sarong produksyon na bantogan, na iyo an *Romeo and Juliet* katampad niya si Gielgud asin Peggy Ashcroft. Pagsara kan dekada siya mahusay asin establisado nang aktor. Kan mga 1940, kaiba si Richardson asin si John Burrell, si Olivier iyo an ko-direktor kan the Old Vic, na saiyang inataman na magdakula sa sarong respetadong kompanya. Duman an saiyang mga mahusay na papel iyo an ki Shakespeare sa Richard III asin sa ki Sophocles na Oedipus. Kan mga 1950 si Olivier sarong independyente aktor-manager, alagad an saiyang karera sa entablado nagbulasok alagad nagtaas lang kan nagbali siya sa *avant-garde*na  English Stage Company kan 1957 sa pagkawat niya sa *[[The Entertainer (play)|The Entertainer]]*, sarong parte na ngapit pigkawat niya pa man sa  pelikula. Poon 1963 abot 1973 siya kagtugdas na direktor kan Britanyang National Theatre, nag'ooperar nin sarong kompanyang lokal na nagpapapusog sa mga karera nin mga nagpoporoon-poon pa sanang mga aktor. An papel niya duman bilang si *[[Othello (1965 pelikulang Briton)|Othello]]* (1965) asin si Shylock sa *[[The Merchant of Venice]]* (1970).

## Toltolan
Sofia Dolgorukova

Si Prinsesa **Sofia Alekseevna Dolgorukova** (Ruso: Софья Алексеевна Долгорукова; 1887–1949), née Countess Bobrinsky, sarong Rusong siruhano, piloto asin drayber sa paumbasan. Siya saro sa pinakaenot na babaeng racing driver asin piloto sa Imperyong Ruso asin pa sa kinaban. Siya nagsirbeng piloto kan Enot na Gerang Pankinaban kan an Gobyerno Probisyonal tuminugot na mga  babae pwedeng magsirbe sa gera kan 1917. Si Sofka Skipwith saiyang aki.

## Toltolan
Sofka Skipwith

Si **Sofka Skipwith** (namundag **Sophia Dolgorouky**; 23 Oktobre 1907 – 26 Pebrero 1994) Sarong Rusong prinsesa, na pakatrabaho ki Laurence Olivier, asin pakakulong saiya kan mga Nazi sa Pransya kan Ikaduwang Gerang Pankinaban, naghingowa na maligtas an mga Hudyo sa kagadanan. Siya pig'gawadan na gayo nin pag'onra kan saiyang mga naginibo para sa mga namiligrong Hudyo kan gobyerno Briton ain kan mismong Israel, kun saen siya pig'onra bilang myembro kan inapod na Mga Matanos sa mga Nasyon kan Yad Vashem.

## Toltolan
Pitong Tugon ni Noe

Sa Judaismo, an **Pitong Tugon ni Noe** (, *Sheva Mitzvot B'nei Noach*), na inaapod man na **Noahide'ng mga Tugon** o an **Noachian Laws** (gikan sa pagsayod sa Hebreo kan "Noe"), na ini mga pagboot na, susog sa Talmud, itinao kan Dios bilang mga higot  na mga leyes na moral asin unibersal para sa mga "aki ni Noe"—na boot sabihon para sa gabos na sangkatawohan.

## An Pitong Tugon
An pitong leyes ni Noe tradisyonal na nasasambit sa Babylonyanong Talmud *[[Sanhedrin (tractate)|Sanhedrin]]* 56a-b and Tosefta *[[Avodah Zarah]]* 8:4, na iyo an mga minasunod:

#Hare magsamba sa mga idolo.
#Hare maglanghad sa Dios.
#Hare manggadan.
#Hare magdurog sa bakong agom.
#Hare manghabon.
#Hare magkakan nin laman na hinilap sa buhay na hayop.
#Magmukna nin mga korteng pang-hustisya.

Susog sa Talmud, an pitong tugon itinao enot ki Adan asin sunod ki Noe. Alagad, an Tannaitiko asin Amoraitiko rabbinikong dunong (Enot–ika-6 na siglo CE) dai nakikiuyon sa eksaktong bilang kan mga Noahide'ng tugon na orihinalmente tinao ki Adan. Anom kan pitong leyes mga ginuno sa mga sinasambit sa Libro nin Henesis, na an ikapito iyo an pagtugdas kan mga korte nin panghustisya.

## Toltolan

## Panluwas na mga sumpay
* 
* 
* 
* 
*
Galina Konstantinovna Smirnova

Si **Galina Konstantinovna Smirnova** (Enero 20, 1910 - 1980) Rusong kompositor, musikologo, asin editor sa radyong musika na nagamit nin mga awit-banwaan sa saiyang mga komposisyon asin nagmukna nin saro man lang na score sa pelikula.

Si Smirnova namundag sa Moscow. Siya nag'adal sa Moscow Conservatory ki Vissarion Shebalin poon 1932 sundo 1940. Dikit sana an mga detalye an masusumpongan manongod kan saiyang mga ginibo bilang musikologo asin editor nin musikang radyo. An saiyang mga musika pinublikar kan Sovetskii Kompozitor and was recorded commercially by Albany Records U.S.. Sa mga komposisyon niya, kabarali na an mga minasunod:

## Chamber

**Sonatina in b minor* (flute and piano)

## Pelikula

**Italianskaia Suita, 10 Songs* (letra ni Samuil Marshak asin Gianni Rodari) 

## Orkestra

*A Dedication to Leningrad (oratorio para sa chorus nin mga aki asin orkestra)

## Boses

**Children’s Choral Pieces* (boses apatan)

*“Dobrove Utro”

**Northern Wind* (boses apatan)

*“Pesni Zapadnikh Slavyan” (letra ni Alexander Pushkin)

*“Pesnya Materei: Russian Folk Song”

**Pomni sorok pervyǐ* (mga kanta para sa hababang boses asin pyano)

*“Svadevnaya” (letra ni Alekseiivanovich Nedogonov)

## Toltolan
Claudia Rusca

Si **Claudia Rusca** (1593 – 6 Oktobre 1676) Italyanong kompositor, parakanta, asin organista.

Siya sarong madre sa monasteryo nin Umiliate ni Santa Caterina sa Brera. Nakanood siya nin musika sa harong lang, bago siya nag'ako kan pinal na pagsumpa sa saiyang kumbento. Sinasabing pwedeng sinurat niya an *Sacri concerti à 1–5 con salmi e canzoni francesi* (Milan, 1630) para sa pagpakawat kaini sa saiyang monasteryo asin mga siring na mga institusyon. An iyo-iyong kopya kaini soboot natomtom sa sarong kasulo sa Biblioteca Ambrosiana kan 1943.

Alagad, an International Music Score Library Project igwang kopya asin mga modernong edisyon kan obra niyang  “Sacri concerti”.

## Toltolan
*Robert L. Kendrick. "Claudia Rusca", *[[Grove Dictionary of Music and Musicians|Grove Music Online]]*, ed. L. Macy (accessed November 6, 2006), grovemusic.com  (subscription access).
* at the International Music Score Library Project
Felicia Tuczek

Si **Felicia Johanna Tuczek** (Septyembre 1849 – 7 Enero 1905) sarong kompositor asin piyanistana naroromdoman kan saiyang komposisyon na  *String Quartet in f minor*. An kinamundagan niya iba-iba an mga lugar na nababanggit: sa Czech Repoublic,  Berlin, o Vienna; alagad kan maedad na siya, siya nag'estar sa Alemanya.

Si Tuczek namundag sa pamilyang mahilig na gayo sa musika. An saiyang lolo na si Franz Tuczsek (1782 - 1850) sarong kompositor. An saiyang inaon iyo si parakantang Leopoldine Tuczek. An tugang niya, si Clara Tuczek, parakanta man, nakaagom sa kompositor asin konduktor na si Max Bruch.

Si Tuczek nag'adal ki Clara Schumann, dangan nagtrabaho bilang piyanista sa konsyerto, kompositor asin maestra sa piyano. Saro sa estudyante niya sa piyano iyo si Maria Zanders na sarong Aleman na parapagibong papel asin tagatulod sa kultura si Maria Zanders. Qn saiyang string quartet napublikar ni Steingraeber Verlag kan 1904 asin enot na napasale sa Berlin.

## Toltolan
Marianna Auenbrugger

Si **Marianna Auenbrugger** (19 Hulyo 1759 – 25 Agosto 1782) sarong Austriyakong piyanista asin kompositor.

## Biograpiya
Namundag sa Vienna, si Auenbrugger aki kan medikong si Leopold Auenbrugger. Siya tinitingag na gayong piyanista asin  kompositor sa Vienna. Kaiba an saiyang tugang na si Caterina Franziska, sabay sindang nagin estudyante ni Joseph Haydn asin ni Antonio Salieri. Kan 1780, si Haydn idinulot an sarong ciclo nin anom na sonata sa magtugang (Hob XVI :35-39 and 20).

Kan magadan si Marianna kan 1782, si Salieri, sa sadiring gastos kaini, pigpublikar an saiyang Keyboard Sonata in E-flat kasabay an Oda na *De si piacevoli* na iyo an pinatogtog kan si Marianna ilinubong.

## Mga panluwas na takod
* 

[Kategorya:Mga estudyante ni Joseph Haydn]]